इस संदर्भ में ज्वालामुखी शहर के निवासी कमल किशोर, एसएन डोगरा, लवलेश शर्मा, सौरभ शर्मा आदि ने कहा कि पेयजल की किल्लत के चलते लोगों को समस्या हो रही है। उधर, सिहोरपाईं के रमेश शर्मा, दरंग के राम स्वरूप शर्मा, सुशील शर्मा, बौहण भाटी के राजकुमार, सुरानी के प्रताप सिंह आदि ने कहा कि पानी की समस्या से लोगों को परेशानी हो रही है। ग्रामीणों ने समस्या का जल्द समाधान करने की मांग की है। इस संदर्भ में आईपीएच विभाग के अधिशासी अभियंता रोहित दूबे नेे कहा कि विभाग अपनी तरफ से भरसक प्रयास करके पानी की सप्लाई कर रहा है। जहां से शिकायत आ रही है, वहां पर भी व्यवस्था की जा रही है।